  Майя Бывальцева 13-тӥ гудырикошконэ Ижкарысь транспорт предприятилэн азбарысьтызы 3 выль автобусъёс калыкез нуллыны потӥзы. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Автопаркез выльдон – со сизьым аръем контрактлэн одӥгез куронэз, кудзэ мунципалитет предприятиен Ижкарын пассажиръёсты нуллыны эрикад басьтон понна юнматӥз. <…> Лапег выжо, оскымон, 80-лэсь трос адямиез тэрытӥсь, соос мер транспортэн ветлӥсь пассажиръёсты каньылэн но кышкыттэмлыко нуозы-ваёзы Олег Бекмеметьев, Ижкарлэн тӧроезАли автобусъёс тӧдьы выло, сыӵен соос заводысь лыктӥзы. Но берлогес соосты ӵужен «дӥсялозы», та дыре со понна дизайн-макет лэсьто. Эшшо 47 автобус матысь дыре вуоз, эшшо 20-ез – ар пумозь. Ваньзы соос али ужась маршрутъёсы потозы. Тодэ вайытом, Ижкаре Москваысь 24 троллейбусъёс но вуизы.  Тегъёс: Авто Ижкар Удмуртия автобусъёс ОлегБекмеметьев  